དོན་ཚན་གསུམ་པ།སྲོལ་ཡིག་འདིའི་ནང་བརྗོད་པའི་དང་བླངས་ཞབས་ཞུ་ཞེས་པ་ནི་ཐོབ་ཆ་རག་ཐབས་བྱ་རྒྱུ་དམིགས་ཡུལ་དུ་མི་བཟུང་བར་རང་མོས་ཐོག་ཤེས་བྱ་དང་།རྩལ་ནུས།ཟུངས་ནུས།དུས་ཚོད་སོགས་ཀྱི་ཐོག་ནས་སྤྱི་ཚོགས་ལ་ཞབས་ཞུ་སྒྲུབ་པ་དང་མི་གཞན་ལ་རོགས་རམ་བྱེད་པའི་སྤྱི་ཕན་རང་བཞིན་གྱི་བྱེད་སྒོར་ཟེར།སྲོལ་ཡིག་འདིའི་ནང་བརྗོད་པའི་དང་བླངས་པ་ཞེས་པ་ནི་དང་བླངས་ཞབས་ཞུའི་བྱེད་སྒོར་ཞུགས་མཁན་གྱི་མི་རང་བཞིན་པ་ཞིག་ལ་ཟེར།སྲོལ་ཡིག་འདིའི་ནང་བརྗོད་པའི་དང་བླངས་པའི་རྩ་འཛུགས་ཞེས་པ་ནི་ཁེ་སྤོགས་མེད་པའི་དང་བླངས་ཞབས་ཞུ་སྒྲུབ་མཁན་སྤྱི་ཚོགས་ཀྱི་སྤྱི་ཕན་རྩ་འཛུགས་ལ་ཟེར།